*Spoštovani starši!*

95. člen Zakona o osnovni šoli določa, da šole vodijo zbirko podatkov o gibalnih sposobnostih in morfoloških (telesnih) značilnostih otrok (v nadaljevanju: Športnovzgojni karton oz. ŠVK) za tiste otroke, za katere pridobijo pisno soglasje staršev.

Analize zbranih podatkov omogočajo ugotavljanje sprememb telesnega in gibalnega razvoja šolske populacije na nacionalni ravni, kar je pomembno strokovno izhodišče pri oblikovanju nadaljnje strategije razvoja športa na vzgojno-izobraževalnem področju in širše. V Sloveniji takšno spremljavo opravljamo že od leta 1986.

**Z vašo privolitvijo bo vaš otrok vključen v vsakoletno spremljavo telesnega in gibalnega razvoja v času obveznega osnovnošolskega šolanja, zato spodnje soglasje izpolnite in vrnite v šolo.** Če želite med šolanjem otroka naknadno vključiti v spremljavo ali ne želite, da bi še sodeloval v njej, lahko to naredite kadarkoli tako, da na obrazcu, ki ga lahko kadarkoli pridobite pri športnem pedagogu, označite vašo novo odločitev.

**OŠ Železniki vodi elektronsko zbirko podatkov Športnovzgojni karton (ŠVK), s pomočjo brezplačne spletne aplikacije Moj SLOfit (**[**www.slofit.org**](http://www.slofit.org)**)**, ki jo je razvila Fakulteta za šport Univerze v Ljubljani. Moj SLOfit že sedaj uporabljajo učitelji športa za načrtovanje in spremljanje pouka ter svetovanje otrokom in staršem otrok, ki to želijo. Omenjeno aplikacijo, ki podpira delovanje zbirke ŠVK, je Fakulteta za šport nadgradila tako, da omogoča neposredno uporabo staršem, ki želijo s pomočjo podatkov v zbirki sami spremljati otrokov telesni in gibalni razvoj. Skozi proces svetovanja lahko otroci s pomočjo strokovnjakov ali sami ocenijo raven svojega telesnega fitnesa, si oblikujejo svoje programe vadbe ter dobijo nasvete o vključevanju v različne športne dejavnosti.

Moj SLOfit vam omogoča:

* vpogled prek spleta v otrokove **vsakoletne rezultate meritev telesnega in gibalnega razvoja (ŠVK) in povratne informacije** (koliko je **napredoval** v enem letu, kakšen je njegov telesni in gibalni razvoj v **primerjavi z vrstniki**, v kakšno **skupino telesne in/ali zdravstvene ogroženosti** ga uvrščajo posamezni rezultati);
* **izdelavo in tisk poročila** o telesnem in gibalnem razvoju otroka;
* **trajno hrambo vseh rezultatov** na osebnem profilu otroka;
* možnost dodeljevanja dostopa do otrokovih podatkov drugim (npr. zdravniku)…

Če vas ta možnost zanima in bi želeli več izvedeti o tej aplikaciji, vas prosimo za **soglasje za posredovanje vašega e-naslova** za namen pošiljanja teh informacij. V tem primeru bo Fakulteta za šport uporabila vaš e-naslov zgolj za informacije o Moj SLOfit, o uporabi ponujenega orodja pa se boste odločali naknadno.

Zbirka podatkov (ŠVK) vsebuje ime in priimek učenke/učenca, spol, rojstni datum ter podatke o:

* telesni višini - dolžinski razsežnosti telesa
* telesni teži - voluminoznosti telesa
* kožni gubi nadlahti - voluminoznosti telesa
* dotikanju plošče z roko - hitrosti izmeničnih gibov
* skoku v daljino z mesta - eksplozivni moči
* premagovanju ovir nazaj - koordinaciji gibanja telesa
* dviganju trupa - mišični vzdržljivosti trupa
* predklonu na klopci - gibljivosti
* vesi v zgibi - mišični vzdržljivosti ramenskega obroča in rok
* teku na 60 m - sprinterski hitrosti
* teku na 600 m – vzdržljivosti v submaksimalnem kontinuiranem (dalj časa trajajočem) naprezanju.

Šole zbirajo podatke za ŠVK vsako leto meseca aprila, obdelane podatke razredne učiteljice in športni pedagogi posredujejo otrokom pri pouku športa oziroma staršem na govorilnih urah meseca maja ali junija. Meritve na podlagi enotnih merskih postopkov izvaja šola pod vodstvom učiteljev (v nižjih razredih s pomočjo razredne učiteljice) pri pouku športa. Kadarkoli lahko zahtevate od šole tudi fotokopijo izpisa otrokovih obdelanih podatkov za ves čas šolanja, tudi ob zaključku šolanja. Za statistične obdelave in znanstveno-raziskovalno delo se podatki uporabijo tako, da identiteta učencev ni razvidna (anonimizirani podatki). Soglasja in obdelane podatke šola hrani še eno leto po njihovem zaključku šolanja, nato pa jih uniči.

*V Železnikih, 7. november 2019 Franc Rant*

*ravnatelj OŠ Železniki*

**Soglasje za vključitev otroka v spremljanje gibalnih sposobnosti in morfoloških (telesnih) značilnosti**

OSNOVNA ŠOLA ŽELEZNIKI

Ime in priimek učenke oz. učenca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rojen(a): \_\_\_\_\_\_\_\_\_\_\_\_\_\_\_\_

Razred in oddelek: \_\_\_\_\_\_\_\_\_\_\_\_

Ime in priimek staršev ali skrbnikov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SOGLAŠAM NE SOGLAŠAM

da je moj otrok v času šolanja vključen v spremljavo telesnega in gibalnega razvoja "Športnovzgojni karton".

Prosimo, obkrožite svoj odgovor in vrnite šoli.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis staršev ali skrbnikov: ­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

**Soglasje za posredovanje mojega e-naslova Fakulteti za šport Univerze v Ljubljani**

Ime in priimek učenke oz. učenca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rojen(a): \_\_\_\_\_\_\_\_\_\_\_\_\_\_\_\_

Razred in oddelek: \_\_\_\_\_\_\_\_\_\_\_\_

Ime in priimek staršev ali skrbnikov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SOGLAŠAM NE SOGLAŠAM

da šola moj e-naslov, ki sem ga šoli posredoval za namen elektronske komunikacije, posreduje Fakulteti za šport Univerze v Ljubljani, ta pa ga lahko uporabi za to, da mi pošlje vabilo za registracijo v Moj SLOfit, s čimer mi bo omogočen vpogled v ŠVK podatke mojega otroka prek spleta.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis staršev ali skrbnikov: ­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosimo, obkrožite vaši izbiri in soglasji **vrnite šoli najkasneje do 15. novembra 2019.**